b'\n_START_ARTICLE_\nFS D\xc3\xa9mocratie (1904)\n_START_SECTION_\nPalvelus\n_START_PARAGRAPH_\nElokuussa 1910 V\xc3\xa4limeren laivaston 1. laivue j\xc3\xa4rjesti ampumaharjoituksen k\xc3\xa4ytt\xc3\xa4en maalina k\xc3\xa4yt\xc3\xb6st\xc3\xa4 poistettua ironcladia Fulminantia. Aluksen ampumista laukauksista osui 22,7 prosenttia, mik\xc3\xa4 oli toiseksi paras tulos. Ainoastaan Justice osui paremmin. Laivastoharjoituksessa 28. toukokuuta 1914 alus kolaroi Suffrenin, joka oli menett\xc3\xa4nyt tehonsa, kanssa. Suffren vaurioitui ainoastaan liev\xc3\xa4sti._NEWLINE_Ensimm\xc3\xa4isen maailmansodan alkaessa alus oli V\xc3\xa4limeren laivaston 2. laivueen 1. viirik\xc3\xb6ss\xc3\xa4 yhdess\xc3\xa4 Justicen kanssa. Alukset suojasivat aluksi XIX armeijakunnan siirron Algeriasta Ranskaan. Sen j\xc3\xa4lkeen t\xc3\xa4rkein teht\xc3\xa4v\xc3\xa4 oli est\xc3\xa4\xc3\xa4 It\xc3\xa4valta-Unkarin laivaston p\xc3\xa4\xc3\xa4sy Adrianmerelt\xc3\xa4. Vuonna 1914 alus osallistui Antivarin taisteluun, jossa upotettiin SMS Zenta. Ranskan laivaston taistelulaivat tulittivat t\xc3\xa4m\xc3\xa4n j\xc3\xa4lkeen Cattaroa houkutellakseen tuloksetta It\xc3\xa4valta-Unkarin laivaston taisteluun._NEWLINE_Hieman sodan p\xc3\xa4\xc3\xa4ttymisen j\xc3\xa4lkeen D\xc3\xa9mocratie, Justice ja niit\xc3\xa4 suojannut h\xc3\xa4vitt\xc3\xa4j\xc3\xa4 liittyiv\xc3\xa4t Mustallemerelle Sevastopoliin l\xc3\xa4hetettyyn liittoutuneiden laivastoon, johon kuuluivat Britannian kuninkaallisen laivaston HMS Superb ja HMS Temeraire sek\xc3\xa4 Italian laivaston Roma. Osaston teht\xc3\xa4v\xc3\xa4n\xc3\xa4 oli valvoa Sevastopolin palautusta Ven\xc3\xa4j\xc3\xa4lle._NEWLINE_Alus poistettiin alusluettelosta 1921 ja se myytiin romutettavaksi.'